«Η Ουάσινγκτον θα αποσύρει τις οικονομικές κυρώσεις μόλις ολοκληρωθεί η επιχείρηση», διεμήνυσε ο αντιπρόεδος των ΗΠΑ Μαικ Πενς, λίγες ημέρες αφότου οι ΗΠΑ ανακοίνωσαν κυρώσεις σε βάρος της Άγκυρας για την επιχείρηση «Πηγή Ειρήνης».



«ΗΠΑ και Τουρκία συμφώνησαν κατάπαυση του πυρός στη Συρία για πέντε ημέρες. Θα σταματήσουν οι τουρκικές στρατιωτικές επιχειρήσεις στο Κομπάνι» δήλωσε ακόμη ενώπιον δημοσιογράφων ο Πενς, αναφερόμενος στο προπύργιο των Κούρδων το οποίο περιπολούν, τις τελευταίες ώρες, δυνάμεις του καθεστώτος Άσαντ και Ρωσία.



«Ο πρόεδρος Τραμπ είναι πολύ ευχαριστημένος για την κίνηση του Ερντογάν να κάνει πίσω και δώσει μια ειρηνική λύση στη διαμάχη», σημείωσε ο Πενς.



Συνέχισε λέγοντας πως οι ΗΠΑ έχουν ήδη ξεκινήσει να διευκολύνουν την ασφαλή αποχώρηση των κουρδικών δυνάμεων.



«Ουάσινγκτον και Άγκυρα είναι δεσμευμένες για μια ειρηνική επίλυση της ζώνης ασφαλείας στη Συρία και πως Τουρκία και ΗΠΑ έχουν συμφωνήσει στον κοινό στόχο συντριβής του Ισλαμικού Κράτους», είπε, τονίζοντας ότι η συμφωνία είναι μια σπουδαία συμβολή στις αμερικανο-τουρκικές σχέσεις.



Συμπλήρωσε ότι οι αμερικανικές δυνάμεις εργάζονται με τις δυνάμεις της συροκουρδικής πολιτοφυλακής YPG για να αποσυρθούν σε περιοχή εντός 32 χλμ στη συριακή επικράτεια.

Την εκεχειρία αποδέχεται και

ο στρατιωτικός διοικητής των Συριακών Δημοκρατικών Δυνάμεων (SDF), Μαζλούμ Άμπντι.



Ερντογάν: Θα σωθούν ακόμη περισσότερες ζωές όταν νικήσουμε την τρομοκρατία



Ο Τούρκος πρόεδρος Ρετζέπ Ταγίπ Ερντογάν με ανάρτηση στο Twitter δήλωσε πως είναι πεπεισμένος ότι οι κοινές προσπάθειες με τις ΗΠΑ θα προάγουν την ειρήνη και τη σταθερότητα μετά τη συμφωνία Άγκυρας και Ουάσινγκτον για παύση της τουρκικής στρατιωτικής επίθεσης στη βορειοανατολική Συρία.



«Κύριε πρόεδρε, πολλές περισσότερες ζωές θα σωθούν όταν νικήσουμε την τρομοκρατία, που είναι ο μεγαλύτερος εχθρός της ανθρωπότητας», δήλωσε ο Ερντογάν, αφήνοντας αιχμές για τους Κούρδους και απαντώντας σε ανάρτηση του Αμερικανού προέδρου Ντόναλντ Τραμπ, ο οποίος χαιρέτισε την επίτευξη συμφωνίας εκεχειρίας.



«Είμαι πεπεισμένος πως αυτή η κοινή προσπάθεια θα προάγει την ειρήνη και τη σταθερότητα στην περιοχή μας», πρόσθεσε ο Τούρκος πρόεδρος.

"Pause in Turkey's operation in Syria is not a cease-fire, cease-fire can only happen between two legitimate sides" - Turkey's Cavusoglu pic.twitter.com/VRAre2I0Aj — TRT World (@trtworld) October 17, 2019

Great news out of Turkey. News Conference shortly with @VP and @SecPompeo. Thank you to @RTErdogan. Millions of lives will be saved! — Donald J. Trump (@realDonaldTrump) October 17, 2019

Pres. Trump says a potential visit by Turkish Pres. Erdogan to the White House is now "very much open."



"I would say that, yeah, he would come. He did a terrific thing. He's a leader." https://t.co/lTeSbXVIGp pic.twitter.com/fSmPsKHiNs — ABC News (@ABC) October 17, 2019

This is a great day for civilization. I am proud of the United States for sticking by me in following a necessary, but somewhat unconventional, path. People have been trying to make this “Deal” for many years. Millions of lives will be saved. Congratulations to ALL! — Donald J. Trump (@realDonaldTrump) October 17, 2019

This deal could NEVER have been made 3 days ago. There needed to be some “tough” love in order to get it done. Great for everybody. Proud of all! — Donald J. Trump (@realDonaldTrump) October 17, 2019

BREAKING: Mike Pence says Turkey has agreed to halt Syria operations for 120 hours to allow withdrawal of Kurdish militias. pic.twitter.com/9GBRfwJHcG — DW News (@dwnews) October 17, 2019

Vice Pres. Pence: "I'm grateful for the president's leadership. I'm grateful for the more than five hours of negotiations with Pres. Erdogan...that arrived at a solution that we believe will save lives." https://t.co/o4UjO7BtjE pic.twitter.com/Q0nP5C1rVT — ABC News (@ABC) October 17, 2019

BREAKING: After hours-long talks Thursday, VP Pence says US and Turkey have agreed to a ceasefire in Syria; says Turks will pause their operation for 120 hours to allow YPG forces to withdraw from “the safe zone.” — NBC News (@NBCNews) October 17, 2019

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Λευκός καπνός βγήκε από τις συνομιλίες του αντιπροέδρου των ΗΠΑ, Μάικ Πενς, και του Τούρκου προέδρου Ρετζέπ Ταγίπ Ερντογάν . Παρόλο που στην αρχή γινόταν λόγος για έντονη ψυχρότητα ανάμεσα στους δύο άνδρες, συμφωνήθηκε πενθήμερη εκεχειρία και αναστολή των τουρκικών στρατιωτικών επιχειρήσεων στη βορειοανατολική Συρία . Πριν από λίγες ώρες ο Ρετζέπ Ταγίπ Ερντογάν ξεκαθάριζε σε κάθε τόνο, αψηφώντας απειλές και προειδοποιήσεις, πως θα συνεχίσει μέχρι τέλους την εισβολή και πως τίποτα δεν τον σταματά.Mετά τις τελευταίες εξελίξεις, όμως, η Τουρκία κάνει λόγο για μεγάλη νίκη, ενώ οι κουρδικές δυνάμεις καλούνται να αποσυρθούν από περιοχή στη βορεια Συρία, η οποία αναμένεται τελικά να γίνει «ζώνη ασφαλείας».Οι ΗΠΑ, θα μπορούσε να πει κανείς, ότι επιχειρούν να κλέψουν τις εντυπώσεις, μετά την έμπρακτη στήριξη της Ρωσίας στους Κούρδους. Ωστόσο, ανησυχία προκαλεί το γεγονός ότι ο τουρκικός στρατός θα έχει τον κύριο έλεγχο στη «ζώνη ασφαλείας» στη βόρεια Συρία, σύμφωνα με το κοινό ανακοινωθέν ΗΠΑ και Τουρκίας.Ψήφισμα πέρασε, πριν από λίγες ώρες, η Βουλή των Αντιπροσώπων με το οποίο καταδικάζει την πολιτική Τραμπ για τη Συρία. Εναντίον του βρέθηκαν και Ρεπουμπλικανοί που δεν αποδέχονται τη στάση του πλανητάρχη απέναντι στους επί χρόνια συμμάχους των ΗΠΑ, τους Κούρδους.Η είδηση για την κατάπαυση του πυρός και το πάγωμα της στρατιωτικής επιχείρησης «Πηγή Ειρήνης», για 120 ώρες, έσκασε σαν βόμβα, ενώ εντύπωση προκάλεσαν τα tweet του Αμερικανού προέδρου, στα οποία χαρακτηρίζει ηγέτη τον Ερντογάν ύστερα από σειρά λεκτικών πυρών σε βάρος του.Σε πανηγυρικό τόνο κινήθηκε η πρώτη δήλωση του τουρκικού υπουργείο Εξωτερικών, μετά την ανακοίνωση Πενς για ολιγοήμερη εκεχειρία στη Συρία.«Το πάγωμα της τουρκικής επιχείρησης στην Συρία δεν είναι κατάπαυση πυρός, διότι κατάπαυση πυρός μπορεί να συμφωνηθεί μόνο μεταξύ δύο νόμιμων πλευρών», τόνισε ο υπουργός Εξωτερικών της Τουρκίας Μεβλούτ Τσαβούσογλου, χρησιμοποιώντας και πάλι σκληρή γλώσσα για τους Κούρδους.Μιλωντας για την επίτευξη συμφωνίας με την Τουρκία, ο Ντόναλντ Τραμπ απευθυνόμενος στον Ρετζέπ Ταγίπ Ερντογάν τον ευχαρίστησε λέγοντας ότι θα σωθούν εκατομμύρια ζωές.Στη συνέχεια ο Τραμπ, μιλώντας σε δημοσιογράφους, αποκάλυψε ότι μια επίσκεψη Ερντογάν στον Λευκό Οίκο είναι πολύ πιθανή.«Μπορώ να πω ότι θα έρθει. Έκανε κάτι τρομερό. Είναι ηγέτης», συμπλήρωσε ύστερα από τον πόλεμο δηλώσεων ανάμεσα στους δύο ηγέτες και τις απειλές του πλανητάρχη περί καταστροφής της οικονομίας της Τουρκίας.«Αυτή είναι μια σπουδαία ημέρα για τον πολιτισμό. Είμαι υπερήφανος που οι ΗΠΑ, υπό την καθοδήγησή μου, θα ακολουθήσουν μια αναγκαία, αλλά με έναν τρόπο αντισυμβατική, πορεία. Καταβάλλονται επί χρόνια προσπάθειες για την επίτευξη μιας τέτοιας συμφωνίας. Εκατομμύρια ζωές θα σωθούν. Συγχαρητήρια σε όλους», έγραψε ακόμη στο Twitter ο πρόεδρος των ΗΠΑ.Χρειάστηκε λίγη «σκληρή» αγάπη για να καταφέρουμε αυτό το αποτέλεσμα, σχολίασε - μεταξύ άλλων - σε ένα ακόμη tweet ο Τραμπ.Η είδηση της πενθήμερης ανακωχής κάνει τον γύρο του κόσμου, ενώ φιλοξενείται στα πρωτοσέλιδα των μεγαλύτερων μέσων ενημέρωσης διεθνώς.

Οι Κούρδοι αποχωρούν



Ο τουρκικός στρατός θα έχει τον κύριο έλεγχο στην «ζώνη ασφαλείας» στη βόρεια Συρία, σύμφωνα με το κοινό ανακοινωθέν ΗΠΑ και ΤουρκίαςΜάλιστα, ένας Τούρκος αξιωματούχος δήλωσε στο Reuters πως η Άγκυρα πέτυχε «ακριβώς ό,τι ήθελε» στις συνομιλίες με τις ΗΠΑ.Αν εφαρμοστεί τουρκο-αμερικανική συμφωνία, η Άγκυρα θα πετύχει όλους τους βασικούς της στόχους, τους οποίους είχε ανακοινώσει όταν ξεκίνησε την στρατιωτική της επέμβαση πριν από οκτώ ημέρες. Θα ελέγχει μια λωρίδα τουλάχιστον 30 χλμ βάθους στη Συρία, με τους κούρδους της πολιτοφυλακής YPG να είναι υποχρεωμένοι να αποσυρθούν.Επίσης, ο τουρκικός στρατός θα έχει τον κύριο έλεγχο στην «ζώνη ασφαλείας» στη βόρεια Συρία, σύμφωνα με το κοινό ανακοινωθέν ΗΠΑ και Τουρκίας.Οι Κούρδοι μαχητές θα αναγκαστούν να παραδώσουν τον βαρύ οπλισμό τους και οι στρατιωτικές τους θέσεις θα καταστραφούν, ξεκαθάρισε ο Τσαβούσογλου, σημειώνοντας επίσης πως δεν δόθηκαν εγγυήσεις κατά την διάρκεια των συνομιλιών για την μεθοριακή συριακή πόλη Κομπάνι.Ο Πενς τόνισε πως η Ουάσινγκτον βρίσκεται ήδη σε επαφή με τις υπό την ηγεσία των Κούρδων Συριακές Δημοκρατικές Δυνάμεις, που συμφώνησαν να αποχωρήσουν και πως ήδη αποσύρουν τις δυνάμεις τους.





Την ώρα που ο Τραμπ ευχαριστούσε τον Ερντογάν, γερουσιαστές έφερναν νομοσχέδιο για κυρώσεις στην Άγκυρα

Δεν έχουν τέλος οι αμερικανικές παλινωδίες αναφορικά με την τουρκική εισβολή στη Συρία.Την ώρα που γινόταν γνωστή η συμφωνία κατάπαυσης του πυρός στη Συρία και ο Ντόναλντ Τραμπ ευχαριστούσε, μέσω Twitter, τον Ρετζέπ Ταγίπ Ερντογάν, Αμερικανοί γερουσιαστές ανακοίνωναν νομοσχέδιο για ευρείες κυρώσεις σε βάρος της Τουρκίας για την εισβολή.Το νομοσχέδιο της Γερουσίας, η οποία ελέγχεται από τους Ρεπουμπλικανούς, στοχεύει Τούρκους αξιωματούχους και προβλέπει κυρώσεις για την αγορά από την Τουρκία των ρωσικών αντιαεροπορικών πυραύλων S-400. Ο Ρεπουμπλικανός Λίντσεϊ Γκρέιαμ, γερουσιαστής από τη Νότια Καρολίνα, προέβλεψε ότι το νομοσχέδιο θα λάβει ισχυρή στήριξη και από τα δύο κόμματα.



Νεκροί 224 Κούρδοι μαχητές και 183 αντάρτες Ύστερα από οκτώ ημέρες μαχών, η τουρκική στρατιωτική επέμβαση στη βορειοανατολική Συρία έχει οδηγήσει στο θάνατο 224 μαχητές των υπό την ηγεσία των Κούρδων Συριακών Δημοκρατικών Δυνάμεων (SDF) και 183 αντάρτες που φέρουν τη στήριξη της Τουρκίας, ανακοίνωσε το Συριακό Παρατηρητήριο Ανθρωπίνων Δικαιωμάτων.Από τις μάχες έχουν χάσει τη ζωή τους επίσης 72 άμαχοι, πρόσθεσε το Παρατηρητήριο.Από την πλευρά του τουρκικό υπουργείο Άμυνας ανακοίνωσε πως σε 702 ανέρχεται ο αριθμός των «τρομοκρατών» των κουρδικών οργανώσεων PKK, PYD και YPG που «εξουδετερώθηκαν» έπειτα την έναρξη της στρατιωτικής επέμβασης της Τουρκίας στη βόρεια Συρία. Με τον όρο «εξουδετέρωση» οι τουρκικές αρχές υπονοούν ότι οι εν λόγω «τρομοκράτες» είτε παραδόθηκαν, είτε σκοτώθηκαν ή συνελήφθησαν.